text: Politiet fik travlt da juleøllet flød
  06 november 2010 kl. 08.42
  Årets juleøl blev frigivet fredag aften og det kunne mærkes hos politiet i hele landsdelen.
  - Der har været usædvanlig meget bøvl og ballade i nat.
  Sådan lød meldingen her her lørdag morgen fra vagthavende Bent Hedeager Nielsen hos Sydøstjyllands Politi.
  Tidligt i morges sad der ti fulderikker i detentionen og det er langt over normalen siger vagthavende.
  Balladen har fortrinsvis handlet om uoverensstemmelser og slagsmål i nattelivet. Der har været mange mennesker på gaden i nat i forbindelse med lanceringen af årets julebryg.
  Også Syd- og Sønderjyllands Politi melder om travlhed uden det dog er endt i andet end mindre slagsmål.
  